Haličas (miestas)
Haličas (arba Haličius, Galičius; ukr. Галич; lenk. Halicz) – miestas vakarų Ukrainoje, Ivano Frankovsko srityje, prie Dniestro upės. Rajono centras; 6495 gyventojai (2001). Išvystyta maisto, metalo apdirbimo pramonė. 5 km nuo miesto centro yra senovės Haličas, X-XIII a. miestas, nuo 1144 Galicijos kunigaikštystės sostinė, nuo 1199 m. – Haličo-Voluinės sostinė. 1241 m. miestą nusiaubė mongolai-totoriai. Yra likę XII-XIII a. 10 balto akmens šventyklų, Panteleimono cerkvė (pastatyta XII a., papildyta XVII a.).